Catalan (lingaedje)

lingaedjes > indo-uropeyin > italike > occitano-catalan > catalan Li catalan (català e catalan), c' est on lingaedje roman djåzé pa ût a nouv miyons d' djins, aprume e l' Espagne, mins eto e l' Principåté d' Andôre, ey ene miete e l' France ey e l' Sardingne (Itåleye). C' est onk des lingaedjes do payis ricnoxhou pa l' Espagne (avou l' galicyin, li basse, l' occitan, li liyonès, l' asturyin, eyet l' aragonès. Côde ISO: ca. Mwaissès dnêyes Payis catalans Çou k' on lome les Payis Catalans, c' est : les cminåltés otonomes espagnoles di Catalogne, di Valince eyet des Iyes Baleyares, wice ki l' lingaedje est oficir avou l' castiyan et cåzé pa 70 a 95 å cint des dmorants. el Principåté d' Andore, wice ki c' est l' lingaedje oficir. el Catalogne Nôr (Rossiyon), e l' France dins l' veye d' Alguer, e l' Sardingne, ki fourit peuplêye d' abagants catalans dins li Franja de Ponent e l' cminålté otonome d' Aragon e l' Espagne, wice ki l' lingaedje n' a pont d' sitatut rconoxhou. Rishonnance avou les lingaedjes vijhéns Li catalan (català) est, avou l' occitan, on mimbe del famile occitano-catalane, ene des pus viyès familes di lingaedjes romans avou l' galo-roman. Å cmince, li catalan eyet l' occitan n' fijhèt k' on seu lingaedje, çou ki fwait k' on dit ossu bén «vî catalan» ki «vî occitan» po lomer ci vî lingaedje la. Catalan ey occitan sont co asteure foirt près onk di l' ôte. Egzimpe di tecse e catalan: Tots els éssers humans neixen lliures i iguals en dignitat i en drets. Són dotats de raó i de consciència, i han de comportar-se fraternalment els uns amb els altres. ratournaedje e walon: Tos les omes vinèt å monde libes et ewals po çou k' est d' leu dignité et d' leus abondroets. Leu råjhon et leu consyince elzî fwait on dvwer di s' kidure inte di zels come des frés (prumî årtike del Declaråcion univiersele des droets del djin). Raprindaedje do catalan Il a cmincî — e stoumuligne - do tins da Franco, dins les scoles.. Tuzance walone Lorint Hendschel a ratourné on tecse di Miquel Martí i Pol. Vey eto Årtikes a vey avou l' Catalogne ou l' catalan: Els Segadors, l' imne nåcionå catalan Lluís Llach, grand tchanteu e catalan Drapea del Catalogne Difoûtrinnès hårdêyes Catalan 101 Learn Catalan online Ene pådje e walon sol catalan. Wikipedia e catalan. Sourdants